**SEZONA LOVA**

**Avtorstvo in koreografija:** Milan Tomášik

**Izvajalci in ustvarjalci:** Jan Rozman, Alessandro Sollima, Milan Tomášik, Tina Valentan, Špela Vodeb, Aja Zupanec

**Glasba:** Vladimír Godár, Concerto Grosso I, II, III

**Oblikovanje svetlobe:** Luka Curk

**Kostumografija:** Jasna Vastl

**Zunanje oko:** Suzana Koncut

**Produkcija:** MT, Kud Cortesia

**Odnosi z javnostmi:** Jedrt Jež Furlan

**Koprodukcija:** Zavod EN-KNAP (Ljubljana), NorrlandsOperans (Umeå, Švedska), Plesni teater Ljubljana, Stanica Žilina-Záriečie (Slovaška)

**Partner:** Mediteranski plesni center Svetvinčenat (Hrvaška), Stara mestna elektrarna – Elektro Ljubljana, Center kulture Španski borci (Ljubljana)

**Projekt sta podprli:** Ministrstvo za kulturo Republike Slovenije in Ministrstvo za kulturo Republike Slovaške

Trajanje: 50 min

Lov valov

Vsaka lovska akcija terja koncentracijo, pozornost, izničenje samega sebe, zlitje z okoljem in prisluškovanje notranjim (telesnim) in zunanjim vzgibom. Vse, kar je potrebno za hitro sprostitev napetosti, ki sproži bliskovito akcijo (u)lova. Princip lova je v predstavi ponotranjen; medtem ko navzven služi »spopadanju« med plesalci, so vezna tkiva predstave vdih-izdih-zamrznitev-akcija-reakcija. Tako meditativni, humorni kakor senzualni podpisi posameznih plesalcev se nizajo skozi zgoščevanje in sproščanje napetosti, kar odstira vlogo posameznika v skupini in skupine v posamezniku kot sestavni del človekovega življenja v skupnosti oziroma procesa, ki kaže utrinke naše norosti, egoizma, ranljivosti, upanja. Plesna predstava visoke resolucije se občečloveških tem loti z obilico subtilnosti in humorja.